Kreisluupwiartskap

En Kreisluupwiartskap (faan ingelsk: circular economy) as en wiartskapsfurem, wat diar üüb aachtet, dat mä't materiool sünag amgingen woort, an mögels niks wechsmeden woort. Sodenang skuanet hat a amwelt. Fööraal gongt'at diaram, dat produkten mögels loong hual, an dat jo uk klütjet wurd kön, wan's ans uunstaken gung. Ual kroom woort ei ferbraand of deponiaret, man weder apwerket ("recycelt").

At jindial as lineaar wiartskap, wat leewen nei grünjmaterioolen brükt, an tu muar an muar uffaal feert.

Uun ualang tidjen as goorniks wechsmeden wurden, ales küd noch ans brükt wurd. Det wechsmitjen begand iarst mä't apkemen faan a industrii so am't juar 1800. Dat det ei gud as, haa a minsken iarst aanj faan 20. juarhunert begreben. Di ingelsk ütjdruk 'circular economy' jaft'at iarst sant ~ 1990.

At kreisluupwiartskap woort oober uk kritisiaret, auer det apwerkin faan uffaal flooksis föl muar energii brükt, üs det nei produksion.

 Luke uk diar 

 Skramel
 Skramelnumern

Kategorie:Wiartskap